laion/Wikipedia-Exotic huggingface dataset:
נפה (יחידה שלטונית)

נָפָה (באנגלית: County) היא יחידת חלוקה מנהלית במדינות, המבוססת על אזור גאוגרפי במדינה ומשמשת למטרות ניהוליות או אחרות. נפה תהיה בדרך כלל תת-חלוקה של מחוז, אך במדינות קטנות היא יכולה להיות גם חלוקה של מדינה. ביסוס החלוקה לנפות החל כאשר הנורמנים כבשו את אנגליה. הסקסונים כבר הקימו לפני כן את המחוזות ההיסטוריים של אנגליה, ששמם בדרך כלל היה כשם עיר המחוז בתוספת הסיומת "שַייר" (shire), למשל מחוז יורקשייר שעיר המחוז בו היא יורק. תחת הכובשים הנורמנים התפתחה תת-החלוקה של המחוזות לנפות, מה שהתפשט מאוחר יותר לשאר העולם כתת-חלוקה של הרמה הגבוהה יותר מחוז, הכפופה לחלוקה ברמת המדינה. בחלק מהמדינות, כמו ארצות הברית וקנדה, שנוסדו על המסורות הבריטיות, נפות הן בדרך כלל חלוקה מנהלית שנקבעה על ידי תיחומים גאוגרפיים נוחים, ושבממשל שלהן יש בעלי תפקידים מסוימים, למשל שריפים ואחרים, כחלק ממנגנון הניהול של המדינה או הפרובינציה, כולל מערכות המשפט על בסיס גאוגרפי. נפה יכולה להיות מחולקת ליחידות משנה נוספות אם כי בדרך כלל נפה היא יחידת החלוקה המנהלית הנמוכה ביותר. בנפה ישנן ערים, עיירות, כפרים או תאגידים עירוניים אחרים, וברוב המקרים הם כפופים במקצת, או תלויים במנהלת הנפה, בהתאם למקובל במדינה, במחוז או הגאוגרפיה המקומית. הרשויות המקומיות עשויות להיות כפופות בשליטה ישירה או עקיפה של הנפות, תלוי בגודל האוכלוסייה של הערים ובעוד גורמים. בחלק מהמדינות נקבעו המחוזות והנפות באופן מלאכותי על ידי כוחות קולוניאליים. נפות אחרות נוצרו סביב קבוצות מקומיות עם הזהויות האתניות שלהן. ערך מורחב – נפות ישראל במדינת ישראל, הנפות הן בדרג השני של המינהל המקומי. הממשל המרכזי מחולק למחוזות, ומחוזות מחולקים לנפות. גבולות המחוזות והנפות נקבעו בהחלטת ממשלה ומתפרסמים בשנתון הלשכה המרכזית לסטטיסטיקה. בישראל אין מערכת שלטון נפתי תת-מדיני, אלא כל משרד ממשלתי מרכזי הנדרש לקיים פעילות ברמה המקומית, מקיים מערך של נציגויות במחוזות ובנפות לפי שיקולים פנימיים של המשרד, ולחלופין מקיים מערך שירותים מקומיים באמצעות שותפות עם השלטון המקומי. בישראל 16 נפות: מחוז הצפון: נפת רמת הגולן, נפת צפת, נפת עכו, נפת כנרת ונפת יזרעאל מחוז חיפה: נפת חיפה ונפת חדרה מחוז המרכז: נפת השרון, נפת פתח תקווה, נפת רמלה ונפת רחובות מחוז תל אביב: נפת תל אביב-יפו חופפת את שטח המחוז מחוז ירושלים: נפת ירושלים חופפת את שטח המחוז מחוז הדרום: נפת אשקלון ונפת באר שבע מחוז יהודה ושומרון: נפת יהודה ושומרון חופפת את שטח המחוז מדיה וקבצים בנושא נפה בוויקישיתוף נפה, באתר אנציקלופדיה בריטניקה (באנגלית)
פרס המוזיקה האמריקאית לסינגל של השנה

פרס המוזיקה האמריקאית לסינגל של השנה הוא פרס שהוענק בין השנים 2013–2015. בשנת 2016 פוצלה הקטגוריה לז'אנרים שונים. "American Music Awards 2013: List of AMA winners in full". The Independent. 25 בנובמבר 2013. נבדק ב-21 בנובמבר 2017. {{cite web}}: (עזרה) "American Music Awards 2014: The Complete Winners List". The Hollywood Reporter. 23 בנובמבר 2014. נבדק ב-21 בנובמבר 2017. {{cite web}}: (עזרה) "American Music Awards 2015: Full Winners List". Variety. 22 בנובמבר 2015. נבדק ב-21 בנובמבר 2017. {{cite web}}: (עזרה)
אדום-חזה יפני

אדום החזה היפני (שם מדעי: Larvivora akahige, לשעבר Erithacus akahige) היא ציפור שיר קטנה במשפחת החטפיתיים. הציפור נפוצה בדרום איי קוריל וסחלין וברחבי יפן. השם "אדום־חזה יפני" משמש לעיתים גם למין זנבן אדום-מקור (Leiothrix lutea). השם הספציפי Akahige הוא, באופן מבלבל, השם הנפוץ של קרובו אדום-חזה ריוקיו ביפנית.[דרוש מקור] בעבר נכלל אדום־החזה היפני בסוג אדום-החזה, יחד עם אדום-חזה ריוקיו ואדום-החזה. מחקר פילוגנטי מולקולרי מ–2006 מצא ששני המינים המזרח-אסייתיים דומים יותר לזמיר סיבירי כחול (Luscinia cyane), מאשר לאדום-החזה. ב-2010 מחקר אישר תוצאה זו ומצא גם כי הסוג "זמיר" אינו מונופילטי, ועל כן הם הועברו לסוג Larvivora, המכיל את אדום-החזה היפני, אדום-חזה ריוקיו, זמיר סיבירי כחול, ועוד מספר מינים שהוצבו בעבר בסוג זמיר. מדיה וקבצים בנושא אדום-חזה יפני בוויקישיתוף אדום-חזה יפני, באתר NCBI (באנגלית) אדום-חזה יפני, באתר GBIF (באנגלית) הקלטות של שירת אדום החזה היפני אדום-חזה יפני באתר הרשימה האדומה של IUCN Seki, Shin-Ichi (2006). "The origin of the East Asian Erithacus robin, Erithacus komadori, inferred from cytochrome b sequence data". Molecular Phylogenetics and Evolution. 39 (3): 899–905. doi:10.1016/j.ympev.2006.01.028. PMID 16529957. Sangster, G.; Alström, P.; Forsmark, E.; Olsson, U. (2010). "Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae)". Molecular Phylogenetics and Evolution. 57 (1): 380–392. doi:10.1016/j.ympev.2010.07.008. PMID 20656044. Gill, Frank, ed. (2016). "Chats, Old World flycatchers". World Bird List Version 6.2. International Ornithologists' Union. נבדק ב-20 במאי 2016. {{cite web}}: (עזרה) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גן הגיר

גן הגיר (באנגלית: The Chalk Garden) הוא סרט קולנוע אמריקאי-בריטי משנת 1964, בבימויו של רונלד נים, עם דבורה קר, היילי מילס, ג'ון מילס ואדית אוונס בתפקידים הראשיים. התסריט מבוסס על מחזה בשם זה מאת אניד בגנולד (אנ') (1955). לורל (היילי מילס) היא נערה בת 16 המתגוררת עם סבתה מיסיס סנט מוהם (אדית אוונס) והמשרת מייטלנד (ג'ון מילס). הוריה התגרשו והיא מאשימה את אימה אוליביה (אליזבת סלארס) שבגדה באביה וגרמה למותו. לורל מלאת טינה על כל העולם והיא חוקרת בעברם של כל האומנות, מגלה פרטים מביכים וגורמת להן להסתלק משם. היא אוהבת להדליק מדורות ומאיימת שפעם אחת תצית את הבית. מיס מדריגל (דבורה קר) מגיעה למקום לאחר ששוחררה מבית סוהר על רצח אחותה החורגת. אין לה המלצות אבל הסבתא מחליטה בכל זאת לקבלה לאחר שהיא מתרשמת מניסיונה בגננות. בבית הכלא עסקה מדריגל בגננות והיא מבטיחה לסבתא להפריח את הגן שפרחים אינם פורחים בו בגלל אדמת הגיר (קרטון) המצויה בו. לורל מתחילה לבלוש אחרי מדריגל. היא חושדת שיש לה "עבר אפל" - כל הבגדים שלה חדשים, אין לה שוב צילום של משפחה והיא פוסעת כל הלילה בחדרה. אוליביה מגיעה לקבל בחזרה את לורל ומודיעה לסבתא כי היא בהריון. לורל בורחת ולא רוצה לראות אותה והסבתא מודיעה לאוליביה כי היא תישאר אצלה בהוראת בית המשפט. מיס מדריגל מנסה להתחבב על לורל אבל ללא הצלחה. לורל מתגנבת לחדרה ומחפשת ממצאים "מרשיעים". מייטלד מגלה למדריגל כי אשתו ובתו נהרגו בתאונת דרכים וכי לורל ממציאה שקרים ואומרת שאביה התאבד אך למעשה הוא מת משתיית אלכוהול. הסבתא מזמינה את השופט מקוויני (פליקס אילמר) כדי שיעזור לה במתן משמורת על לורל. מדריגל נדהמת לראות את השופט שדן אותה למוות אך בגלל גילה הצעיר העונש הומתק למאסר. כולם יושבים לאכול ולורל חוקרת את השופט על משפטי רצח. במהלך השיחה מתערבת מדריגל ונגלה שהיא ישבה בבית סוהר על רצח. מדריגל חוזרת לחדרה ובוכה ומייטלנד מנחם אותה. היא נפגשת עם הסבתא ואומרת כי היא רואה בלורל את עצמה כנערה. גם היא סבלה מחוסר אהבה ושנאה את כל העולם וכי הפתרון יהיה כאשר לורל תחזור לאימה האוהבת אותה ולא תישאר אצל הסבתא שמסיתה אותה כל הזמן נגד אימה. לורל שומעת את השיחה מחדר סמוך ופורצת בבכי. היא מבינה כי עליה לחזור לאימה. אוליביה מגיעה ולורל אורזת את חפציה ונפרדת ממדריגל בחיבוק. הסבתא מבקשת ממדריגל שתישאר ותטפל בגן למרות עברה שהיא לא בטוחה שהיה כך. אדית אוונס הייתה מועמדת לפרס אוסקר לשחקנית המשנה הטובה ביותר ולפרס באפט"א לשחקנית הטובה ביותר בתפקיד ראשי. דבורה קר הייתה מועמדת לפרס באפט"א לשחקנית הטובה ביותר בתפקיד ראשי. ארתור איבטסון היה מועמד לפרס באפט"א לצילום הטוב ביותר - צבע. כרמן דילון היה מועמד לפרס באפט"א לעיצוב ההפקה הטוב ביותר - צבע. רוס הנטר היה מועמד לפרס גלובוס הזהב לסרט הטוב ביותר - דרמה. "גן הגיר", במסד הנתונים הקולנועיים IMDb (באנגלית) "גן הגיר", באתר AllMovie (באנגלית) "גן הגיר", באתר Rotten Tomatoes (באנגלית) "גן הגיר", באתר Metacritic (באנגלית) "גן הגיר", במסד הנתונים הקולנועיים KinoPoisk (ברוסית) קדימון לגן הגיר, באתר יוטיוב גן הגיר, באתר TCM נעימת גן הגיר, באתר יוטיוב
המפלגה הפרוגרסיבית של העם העובד

המפלגה הפרוגרסיבית של העם העובד (ביוונית: Ανορθωτικό Κόμμα Εργαζόμενου Λαού (ΑΚΕΛ); לטיניזציה: Anorthotikó Kómma Ergazómenou Laoú (AKEL); בטורקית: Emekçi Halkın İlerici Partisi). היא מפלגה קומוניסטית מרקסיסטית-לניניסטית בקפריסין והמפלגה השנייה בגודלה במדינה. בין השנים 2008 ל-2013 כיהן יו"ר המפלגה, דמיטריס כריסטופיאס, כנשיא קפריסין. המפלגה דוגלתת ב הלאמה נרחבת, מדיניות רווחה ופתרון הסכסוך הקפריסאי וחלוקת קפריסין בדרך של הקמת פדרציה מפורזת ובלתי מזדהה החברה באיחוד האירופי. חלק מפעילות המפלגה עוסקת בפעילות קירוב לבבות בתחומים חברתיים ותרבותיים עם צפון קפריסין שבשליטה טורקית. המפלגה חברה בגוש השמאל האירופי המאוחד/השמאל הנורדי הירוק בפרלמנט האירופי. המפלגה נוסדה בקפריסין הבריטית בשם "המפלגה הקומוניסטית של קפריסין" וחרתה על דגלה שתי מטרות: מאבק מעמדי ומאבק לשחרור מן השלטון הבריטי, עצמאות והגדרה עצמית. בשנת 1931 הוציא מושל קפריסין, רונלד סטורס, את המפלגה אל מחוץ לחוק. בשנת 1941 הוקמה המפלגה מחדש כמפלגה לגיטימית בשמה הנוכחי. בבחירות המוניציפליות של 1943 הציגה המפלגה מועמדים לראשות הערים לימסול ופמגוסטה. בגלגולה החדש לא הביעה המפלגה התנגדות לרעיון האנוסיס (איחוד עם יוון). אך התנגדה להשגת האיחוד מבלי לעבור תהליך מקדים של הגדרה עצמית קפריסאית במסגרת ישות אוטונומית. ב-1949, לאחר כישלון יצירת הישות האוטונומית, שינתה שוב המפלגה את הקו לתמיכה באנוסיס, אף כי היא כללה חברים ממוצא טורקי. בעת מצב החירום בקפריסין, בין 1955 ל-1959 התנגדה המפלגה לפעילות הלוחמנית של ארגון אאוקה היווני-לאומני נגד הבריטים ואנשיה הפכו למטרה עבור אנשי אאוקה, כבוגדים (זאת על אף שגם AKEL הוצאה אל מחוץ לחוק על ידי הבריטים ב-1955) וחלקם נרצחו. בבחירות הראשונות לנשיאות קפריסין, העמידה המפלגה את יאניס קלירידיס (אביו של גלפקוס קלירידיס, נשיאה השישי של קפריסין) כמתמודד מול הארכיבישוף מקאריוס השלישי. בשנת 1965 נרצח דרוויס עלי קבאזוגלו, החבר הטורקי האחרון במפלגה, על ידי המחתרת הטורקית בקפריסין (TMT). המפלגה גילתה תמיכה באש"ף מאז הקמתו וסייעה בפגישות בין אנשי שמאל ישראלים לאנשי אש"ף. ב-2001 נבחר יו"ר המפלגה, דמיטריס כריסטופיאס ליו"ר בית הנבחרים של קפריסין, בתמיכת התנועה לסוציאל-דמוקרטיה והמפלגה הדמוקרטית. הוא כיהן בתפקיד עד 2006. שנתיים לאחר מכן נבחר לנשיא קפריסין, הנשיא הראשון של חברה באיחוד האירופי שהגיע ממפלגה קומוניסטית. מצב החירום בקפריסין Yiannos Katsourides, History of the Communist Party in Cyprus: Colonialism, Class and the Cypriot Left, London 2014 מדיה וקבצים בנושא המפלגה הפרוגרסיבית של העם העובד בוויקישיתוף אתר האינטרנט הרשמי של המפלגה הפרוגרסיבית של העם העובד (באנגלית)/(ביוונית)/(בטורקית) Cyprus gets ready for a communist 'takeover', הגארדיאן, 24 בינואר 2008 מפלגות בקפריסין מרכז מידע לגבי הבחירות המפלגה הפרוגרסיבית של העם העובד, בביצוע סרט על רצח קבאזוגלו, סרטון באתר יוטיוב עוזי בורשטיין, ברכותי למפלגת אק"ל בקפריסין, באתר הגדה השמאלית, 27 במרץ 2008 Cyprus gets ready for a communist 'takeover', הגארדיאן, 24 בפברואר 2008 Cypriot victor rallies for unity,‏ BBC, 24 בפברואר 2008
Up (שיר של אולי מארס)

"Up" הוא שיר של הזמר האנגלי אולי מארס, שיצא לאור ב-1 בדצמבר 2014 כסינגל השני מאלבום האולפן הרביעי של מארס, Never Been Better. הוא כולל את הזמרת האמריקאית דמי לובאטו והשיר נכלל גם בגרסת הדלוקס של האלבום הרביעי של לובאטו, Demi. השיר נכתב והופק על ידי דניאל דייווידסן, קאטאפייר, ופיטר וואלוויק, והוא נכתב יחד על ידי וויין הקטור ומייגן קוטון. לדברי קאטאפייר, השיר בהשראת המוזיקה של ממפורד אנד סאנז ופיליפ פיליפס. "Up" הוצע בתחילה ללהקת הבנים האנגלית-אירית ואן דיירקשן, אך הוא נדחה על ידי הלייבל שלהם סייקו מיוזיק. פזמון השיר נכתב מחדש על ידי מייגן קוטון ואז הוצע לאולי מארס כדואט. הקליפ אותו ביימו בן וגייב טרנר יצא לאור בVevo ב-11 בדצמבר 2014. בסרטון מופיעים מארס ולובאטו עומדים בשני חדרים המופרדים על ידי קיר. הם מתחילים להרוס את החדרים לפני שמארס משתמש בגיטרה כדי לפרוץ חור בקיר והוא ולובאטו מתחילים להסיר את רוב הלבנים בקיר ולהביט אחד על השנייה. וידאו בשחור לבן של הגרסה האקוסטית של השיר יצא לאור ב-18 בדצמבר 2014, שם מקליטים מארס ולובאטו את השיר באולפן. מארס ולובאטו ביצעו לראשונה את השיר בשידור חי בגמר העונה ה-11 של The X Factor ב-14 בדצמבר 2014. "Up" הופיע לראשונה במקום ה-120 במצעד הסינגלים הבריטי בדצמבר 2014, ועלה למקום 94 בשבוע השני לצאתו. בשבוע שלאחר מכן הגיע למקום ה-43, לפני שהגיע למקום הרביעי במצעד. הסינגל מכר עד כה 606,500 עותקים בבריטניה וקיבל תואר פלטינה במדינה. זהו להיט הפלטינה הראשון של דמי לובאטו בבריטניה, והראשון של אמן המיוצג על ידי הוליווד רקורדס, אף על פי שהסינגל הופץ על ידי אפיק רקורדס. בנוסף, Up הגיע למקום 14 במצעדי ה-ARIA; ובכך הפך ללהיט השני באוסטרליה של לובאטו שהגיע ל-20 המקומות הראשונים. ברחבי העולם, "Up" מכר למעלה מ-1,000,000 עותקים. מידע על הסינגל "Up" באתר מיוזיק בריינז סרטון השיר "Up" באתר יוטיוב "Cutfather- Demoer så tæt på det færdige som muligt" (בדנית). KODA. נבדק ב-8 ביולי 2016. {{cite web}}: (עזרה) "Cutfather". DR P3. http://www.dr.dk/radio/ondemand/p7mix/p7-mix-moeder-cutfather#!/. "Up (Official Video) – Olly Murs". Vevo. נבדק ב-12 בדצמבר 2014. {{cite web}}: (עזרה) "Olly Murs ft. Demi Lovato - Up (Acoustic) [Official Video]". YouTube. נבדק ב-18 בדצמבר 2014. {{cite web}}: (עזרה) McGeorge, Alistair (14 בדצמבר 2014). "X Factor final 2014: Demi Lovato joins Olly Murs for first ever live performance of Up". Mirror.co.uk. נבדק ב-30 באפריל 2015. {{cite web}}: (עזרה) "Official Singles Chart UK Top 100 – 13th December 2014". Official Charts Company. אורכב מ-המקור ב-12 בדצמבר 2014. נבדק ב-12 בדצמבר 2014. {{cite web}}: (עזרה)
האספה הדמוקרטית

האספה הדמוקרטית (ביוונית: Δημοκρατικός Συναγερμός (ΔΗΣΥ); לטיניזציה: Dimokratikós Sinagermós (DISY); בטורקית: Demokratik Seferberlik) היא מפלגה שמרנית-ליברלית נוצרית-דמוקרטית בקפריסין, והמפלגה הגדולה ביותר בבית הנבחרים של קפריסין. המפלגה דוגלת בשוק חופשי וערכים שמרניים ומתנגדת ל"טקסים" (חלוקת קפריסין וקיומה של צפון קפריסין בשליטה טורקית). המפלגה נוסדה ב-1976 על ידי גלפקוס קלירידיס שעמד בראשה עד שנבחר לנשיא קפריסין ב-1993. נשיא קפריסין הנוכחי, ניקוס אנסטסיאדיס, היה יו"ר המפלגה. בפרלמנט האירופי המפלגה היא חלק ממפלגת העם האירופית וחבריה נמנים עם קבוצת מפלגת העם האירופית. המפלגה מייצגת קו שמתנגד למפלגה הקומוניסטית ומטפח לאומיות יוונית-קפריסאית לצד תמיכה בזכויות האדם והנהגת שוק חופשי. ביחס לפתרון הסכסוך הקפריסאי מציגה המפלגה התנגדות לחלוקת האי ולנוכחות טורקית על אדמתו. המפלגה תומכת בברית נאט"ו ובאיחוד האירופי. מצביעי המפלגה מגיעים באופן מסורתי ממעמד הביניים, עובדי צווארון לבן, בעלי מקצועות חופשיים ואנשי עסקים. בשנת 2004 הציע מזכ"ל האו"ם, קופי אנאן, הצעת פשרה לפתרון הסכסוך בקפריסין, המבוססת על רעיון של פדרציה. מספר חברי פרלמנט, בהם ניקוס אנסטסיאדיס, הביעו תמיכה ברעיון, נגד הקו המפלגתי, שהיה קשוח יותר. חלק מחברי הפרלמנט פרשו מהמפלגה והקימו את מפלגת "הדמוקרטיה האירופאית" ("אברוקו", Ευρωκό). אתר האינטרנט הרשמי של האספה הדמוקרטית מפלגות בקפריסין מרכז מידע לגבי הבחירות Slomp, Hans (30 בספטמבר 2011). Europe, A Political Profile: An American Companion to European Politics. ABC-CLIO. p. 690. ISBN 978-0-313-39182-8. נבדק ב-22 באוגוסט 2012. {{cite book}}: (עזרה)
שלמה משיח (רב)

הרב שלמה משיח (1872 - 24 ביוני 1956) היה רבם של קהילת אנוסי משהד בירושלים מקובל ומחבר פיוטי תפילה. נולד בשנת ה'תרל"ב לאסתר ולמשיח, בעיר משהד לקהילת אנוסי משהד את ידיעותיו התורניות קבל מאביו ומרבני הקהילה. בשנת תרס"ו ביקר לצורך מסחרו ברוסיה ומשם עלה לארץ ישראל, בהגיעו לארץ התגורר בשכונת הבוכרים ולמד בישיבת המקובלים רחובות הנהר לפני חכם שאול הכהן דוויק, ואף ערך את כתביו, לאחר מכן עבר לגור בשכונת גאולה ולמד בבית כנסת "זיכרון שמעון", הרב סלמאן מוצפי שחפץ ללמוד קבלה ואת תורת השד"ה למד אצל הרב שלמה משיח. מנהגו היה למסור בכל יום שעור לבעלי בתים לפני תפילת מנחה, ולאחר ערבית היה מלמד את צעירי עדתו, בבית הכנסת חאג'י אדוניה. כמו כן ארגן בכל ערב ראש חודש סדר תיקון כרת וסעודת מצווה. בשנת עלייתו לארץ חיבר פיוט על תולדות אנוסי משהד אשר הוכנס לסידור של רבו – מולא מרדכי אקלר עולת שבת, הפיוט הוא על פי סדר האלף בית. ... גם בערי פרס ומהם עיר משהד והיא רבתי עם. גלו שם בימי נאדר שאה מקזון מדלת העם. גרים שם עד היום והם נדיבי עם. אמונים נוצר ה'. דמעת אלו העשוקים ראית שנאנסו להמיר. דת האמת בשנת ה'תקצ"ט לשית ושמיר. דרכו קשתם לכלות הכרם בניסן בעת הזמיר. כי הם כרם חמר ה'. העל אלה תתאפק האם בבני ציון גאלה נפשך. הורידו בעפר כבודם בהיתמרם שלא כרצונך. הם עודם במסתרים תבכה נפשם ואוהבי שמך. איה חסדך ה'... לאחר פטירת רבו השד"ה תלמידיו רצו להוציא את כתביו לאור והוא כתבם מזכרונו. כמו כן כתב תפילה לערב ראש חודש, התפילה נדפסה בשם זאת התפילה, ותפילת "לשם יחוד" לאומרה לפני התפילה. על שמו הוקמה בירושלים ישיבה קטנה ליתומים, לאחר מכן הישיבה נהפכה לישיבה לבני עדות המזרח בשם תפארת שלמה בשכונת הבוכרים, הישיבה נפתחה על ידי הרב זילברמן והרב בצלאל אלישיוב תלמיד הרב יעקב מוצפי, מי שקידם את הישיבה לרמה גבוהה הוא הרב עזרא ניסן פיתח את מוסדות אלו ומהם קמו תלמוד תורה מסילת ישרים וישיבת רינת התורה הנמצאים כיום בשכונת מקור ברוך רחוב מלכי ישראל ירושלים. אביאל חיים חורי בוכרים של מעלה מוסף מיוחד על קורות השכונה נקודות ציון בהווי השכונה ותיעוד הסטורי. עיתון הדרך גיליון 86 פסח תשע"ט, בערכו. מכתב הקהילה לשר הדתות בו אומרים שהוא רבם היחיד אליהו משיח (בן ר' שלמה), אחד מרבבה, עמ' 17, באתר אוצר החכמה מאור אקלר "שירה למאורעות אנוסי משה מאת רבי שלמה משיח" כולל מבוא לתולדותיו, ירחון האוצר נד, עמ' 30 - 39, תמוז תשפ"א. אודותיו באתר משפחתו רבי שלמה משיח מקהילת אנוסי משהד, כתב עת בית יעקב, 113–114 ע' 27, באתר אוצר החכמה בתוך:הרב מרדכי אקלר, סדור תפילה ליום השבת עולת שבת, ירושלים תשל"ו, באתר אוצר החכמה (צפייה מוגבלת למנויים) משיח, שלמה, זאת התפלה, ירושלים חש"ד, באתר אוצר החכמה רבי שלמה משיח באתר מי צדיק תפארת שלמה, באתר "גיידסטאר ישראל" נכתב שם בטעות ר' שלום וצריך לומר ר' שלמה כמו שנכתב בגוף הכתבה "הרה"ץ ר' שלמה משיח זצ"ל רבם האחרון של אנוסי משהד (ט"ו שנים לפטירתו)", בתוך קול סיני 74 עמוד 33, באתר אוצר החכמה
קרחון קוסמונאוט

קרחון קוסמונאוט (באנגלית: Cosmonaut Glacier) הוא קרחון יובלי, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה. אורכו של הקרחון 28 קילומטרים. הקרחון זורם לכיוון מזרח, לאורך המורדות הדרומיים של רכס ארוהד. הקרחון נשפך אל קרחון אוויאייטור. שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963. שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון אירונאוט, קרחון אוויאייטור. "קוסמונאוט" משמעו "אסטרונאוט". כל קרחונים אלה הם יובלים של קרחון אוויאייטור. קרחון קוסמונאוט באתר הסקר הגאולוגי של ארצות הברית קרחון קוסמונאוט באתר הגאזט האנטארקטי של ממשלת ניו זילנד קרחון קוסמונאוט באתר הגאזט האנטארקטי של ממשלת אוסטרליה קרחון קוסמונאוט באתר הגאזט האנטארקטי המשווה SCAR של ממשלת אוסטרליה קרחון קוסמונאוט באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע על מקור השם
מישל סטיבנסון

האם התכוונתם ל... מישל סטיבנסון – במאית ומפיקת קולנוע האיטית מישל סטיבנסון – זמרת ומנחת טלוויזיה בריטית
Somebody Special

"Somebody Special" (בעברית: מישהו מיוחד) הוא סינגל של הזמרת-יוצרת הסקוטית, נינה נסביט, שיצא ב-11 בינואר 2018 על ידי קוקינג ויניל (אנ'). הסינגל הופיע כסינגל השלישי מאלבום האולפן השני שלה, The Sun Will Come Up, The Seasons Will Change (אנ'). השיר נכתב על ידי נסביט, בריאנה קנדי ודן מוקלה (אנ'). השיר הופק על ידי דן מוקלה. השיר נכתב כשנסביט הייתה בנאשוויל, טנסי, ארצות הברית, והוידאו קליפ שלו הוצג ב-8 בינואר 2018 במהלך במופע של זיין לו (אנ') ב-Apple Music 1 (אנ')‏. הגרסה האקוסטית לשיר יצא בנובמבר 2019. נכון לאפריל 2021, לסינגל יש יותר מ-47 מיליון השמעות בספוטיפיי. סרטון השיר "Somebody Special" באתר יוטיוב "Nina Nesbitt shares brand new track 'Somebody Special'". Cooking Vinyl. 9 בינואר 2018. אורכב מ-המקור ב-2018-08-06. נבדק ב-18 בינואר 2020. {{cite news}}: (עזרה) "Nina Nesbitt Releases the Deluxe Edition of US Debut Album". BroadwayWorld. 22 בנובמבר 2019. ארכיון מ-2020-08-09. נבדק ב-18 בינואר 2020. {{cite news}}: (עזרה) Somebody Special, נבדק ב-2021-04-22
חלרתווה

חֶלְרתְּווָה (בגאורגית: ხელრთვა) היא חתימה קליגרפית (אנ'), מונוגרמה או חותם גאורגי, שהיו במקור בשימוש המלכים הגאורגים, מלכות מלוות (אנ'), פטריארכים של הכנסייה הגאורגית (אנ'), בני המלוכה והאצולה. המילה חלרתווה פירושה המילולי "לעטר", "לקשט" או "לייפות ביד". בגאורגית חֵלִי (ხელი) פירושו יד ו-רְתוָּוה (რთვა) פירושו לעטר או לקשט. חתימות חלרתווה נכתבו באחת משלושת סוגי האלפבית הגאורגי, בעיקר בנוּסְחוּרִי (גאו') ומְחֶדְּרוּלִי (גאו'), אם כי המונוגרמות, במיוחד המונוגרמות המלכותיות, נכתבו בכתב אֲסוֹמְתַווְרּוּלִי (גאו'). לכל מונרך גאורגי הייתה חלרתווה משלו, וכינוי החלרתווה היה סָאוּפְּלוֹאִי חֵלִי (საუფლოჲ ხელი), שפירושו המילולי הוא "יד האדון". מסורת החלרתווה עדיין בשימוש בגאורגיה. חלרתווה של מלכים בכתב מְחֶדְּרוּלִי חלרתווה של המלך דוד הרביעי חלרתווה של המלך גיאורגי הרביעי חלרתווה של המלך ארצ'יל מלך אימרתי (אנ') חלרתווה של המלך וחטנג השישי חלרתווה של המלך סלומון הראשון, מלך ממלכת אימרתי (אנ') חלרתווה של המלך גיאורגי השנים עשר (אנ'), מלך ממלכת כארתלי-קאחתי. המלך הגאורגי האחרון מלכה שולטת חלרתווה של המלכה תמר חלרתווה של המלכה רוסודאן מלכה מלווה חלרתווה של המלכה המלווה רוסודן מצ'רקסיה (אנ') חלרתווה של המלכה המלווה מרים דדיאני (אנ') פאטריארכים (אנ') חלרתווה בכתב האֲסוֹמְתַווְרּוּלִי של הפטריארך הגאורגי (אנ') יוסב (אנ') חלרתווה של הפטריארך הגאורגי (אנ') אנטון השני (אנ') חלרתווה של הפטריארך הגאורגי (אנ') איליה השני (אנ') נשיאים, ראשי ממשלה, דוברים חלרתווה של הנשיא מיכאיל סאקשווילי חלרתווה של ראש הממשלה גיאורגי גאחאריה חלרתווה של אִירַאקְלִי קוֹבָּאחִידזֶה (אנ') קאו - חתימות קליגרפיות מסוגננות המשמשות ביפן טורה - חתימות ערביות מסוגננות ששימשו את הסולטנים העות'מאניים מדיה וקבצים בנושא חלרתווה בוויקישיתוף גִ'ימְשֶׁר רֶחְווִיאַשְׁוִוילִי, ხელრთვა - ისტორიისა და ხელნაწერის მშვენება (חלרתווה - היסטוריה והיופי של כתבי היד), רדיו אירופה החופשית, (בגאורגית) תמר קינקנאוולידזה, ოთხი რესტავრირებული ეტრატი (ארכיון האינטרנט), ארבעה מסמכים משוחזרים ששרדו הוחזרו למאגר, (בגאורגית) מלך מלווה (King consort) - הוא תואר שניתן במונרכיה לבעלה של מלכה שולטת (אנ')). קטלוג כתבי-יד גאורגיים מהמאות ה-11 עד ה-18 בארכיון הלאומי של גאורגיה, ארכיון היאנטרנט, (בגאורגית), מאי 2010 אמירן סינאורידזה, "ხელი საუფლოი" ("יד האדון"), (בגאורגית) פברואר 2010 מלכה שולטת (Queen regnant), החזיקה בפועל בכל הסמכויות המונרכיות. הקתוליקוס-פטריארך של כל גאורגיה (אנ') הוא תוארם של ראשי הכנסייה הגאורגית מאז שנת 1010.
מריו נאקיץ'

מריו נאקיץ' (בסרבית: Mario Nakić; נולד ב-14 ביוני 2001) הוא כדורסלן סרבי-קרואטי, המשחק בעמדת הסמול פורוורד במועדון הכדורסל אוסטנדה. נאקיץ' נולד בבלגרד, סרביה, יוגוסלביה. אביו הוא איבו נאקיץ', כדורסלן עבר קרואטי אשר שיחק בשנות התשעים בהפועל צפת. בנו של אמו, זוריקה דסניקה הסרבית, ואחיו למחצה של נאקיץ' הוא פיליפ ז'יבינוביניץ', בנו של טניסאי העבר הסרבי סלובודאן ז'יבוינוביץ'. נאקיץ' החל את קריירת הכדורסל שלו בקבוצת הנוער של זמון פיטופרמצ'יה, בה שיחק עד שנת 2014. בעונת 2014/2015, עבר נאקיץ' למחלקת הנוער של פרטיזן בלגרד. עונה לאחר מכן הוא עבר למחלקת הנוער של ריאל מדריד. נאקיץ' נבחר לחמישיית טורניר היורוליג עד גיל 18 בעונת 2017/2018. עונה לאחר מכן, נאקיץ' זכה עם ריאל מדריד באליפות היורוליג עד גיל 18, כשהוא נבחר לשחקן המצטיין של הטורניר. במשחק הגמר מול מגה לקס, נאקיץ' קלע 33 נקודות והעמיד מדד יעילות של 41. ב-24 במאי 2018, נאקיץ' ערך את הופעת הבכורה שלו בקבוצה הבוגרת של ריאל מדריד בהליגה הספרדית, כשקלע שתי נקודות בהפסד לגראן קנריה. נאקיץ' יכול לשחק בנבחרות קרואטיה או סרביה. במאי 2019, הצהיר מאמן קרואטיה וליקו מרשיץ' כי נאקיץ' עדיין לא יודע מה יעשה, אך הוא נוטה לשחק בסרביה. לאחר מכן אישר את הדברים איגור רקוצ'ביץ', סגן הנשיא של ההתאחדות הסרבית בכדורסל. בהמשך, המאמן של סרביה אלכסנדר ג'ורג'ביץ', טען כי נאקיץ' עדיין לא החליט דבר. מדיה וקבצים בנושא מריו נאקיץ' בוויקישיתוף מריו נאקיץ', ברשת החברתית אקס (טוויטר) פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריו נאקיץ'".
יונדאי סנטה קרוז

יונדאי סנטה קרוז (באנגלית: Hyundai Santa Cruz) היא מכונית במרכב טנדר, שמיוצרת על ידי יונדאי מוטור משנת 2021. היא הוצגה ב-16 באפריל 2021. נכון ל-2021 הוא מיועד לשוק האמריקאי בלבד. הסנטה קרוז מבוסס בעיקרו על היונדאי טוסון דור רביעי. בשנת 2015 הציגה יונדאי דגם קונספט מקדים. הסנטה קרוז הוא הכלאה בין קרוסאובר לטנדר העיצוב מזכיר מאוד את היונדאי טוסון דור רביעי פנים הרכב הוא בעיצוב קרוסאובר מאחור נמצא ארגז גדול פתוח (ללא מכסה). כמו בטוסון נמצא לוח מחוונים דיגיטלי ומערכת מולטימדיה מתקדמת עם מסכים בגודל של 10.25 אינצים. השלדה של הטנדר היא שלדה אחודה בדומה לקרוסאובר ולמכונית נוסעים, ובניגוד לרוב הטנדרים המשתמשים במרכב הרוכן על שלדת סולם, דבר התורם לצריכת דלק נמוכה יותר משל רוב הטנדרים. הסנטה קרוז כוללת שתי אפשרויות למנועים. מנוע בנזין I4 צילנדרים בנפח 2.5 ליטרים המספק כ-190 כוחות סוס. מנוע טורבו בנזין I4 צילנדרים בנפח 2.5 ליטרים המספק כ-275 כוחות סוס. מבט קדמי מבט אחורי פנים מדיה וקבצים בנושא יונדאי סנטה קרוז בוויקישיתוף אתר האינטרנט הרשמי של יונדאי סנטה קרוז (באנגלית) יונדאי סנטה קרוז נכנסת לייצור, באתר מוטור 1, ‏23 ביוני 2021 חזי גורן, הטנדר החדשני יונדאי סנטה קרוז נחשף רשמית, באתר פורטל הרכב גיר, ‏18 באפריל 2021 יונדאי סנטה קרוז נחשף - טוסון שהפך לטנדר, באתר קארטיוב, ‏16 באפריל 2021 כריס ברוס, Hyundai Santa Cruz Truck Rendered With 2022 Tucson Cues, באתר מוטור1, ‏16 בספטמבר 2020 יונדאי סנטה קרוז קרוסאובר טנדר קונספט, באתר אוטובלוג, ‏12 בינואר 2015